Peste 200 de fani ai lui FC Koln, arestați înainte de derbyul Rinului din Bundesliga
Poliţia a precizat sâmbătă că a arestat în total 205 " suporteri-problemă" - 131 de suporteri ai Kölnului şi 74 ai echipei locale - în urma unor ciocniri violente în faţa stadionului unde suporterii lui Gladbach pregăteau coregrafia pentru meci.
A fost nevoie de autobuzele unei companii locale de transport pentru a se procesa numărul mare de persoane reţinute.
Trei poliţişti au fost răniţi, dintre care unul nu şi-a putut continua misiunea.
Poliţia a apelat la forţe suplimentare şi a folosit spray-uri cu piper şi bastoane pentru a separa cele două grupuri.
"Poliţia iniţiază investigaţii privind încălcarea legii privind explozibilii, încălcarea gravă a liniştii publice şi împotrivirea faţă de serviciile de urgenţă, printre altele", se arată în comunicatul poliţiei.
Borussia Monchengladbach a remizat sâmbătă cu FC Koln, scor 3-3, în Bundesliga, potrivit News.ro.